Linda Sällström

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Linda Charlotta Sällström
Syntymäaika: 13. heinäkuuta 1988 (ikä 36)
Syntymäpaikka: Vantaa
Pelipaikka: hyökkääjä
Pituus: 171 cm
Seura
Seura: Vittsjö GIK
Pelinumero: 18
Junioriseurat
: KOPSE
: TiPS
Seurat
| Vuodet | Seura | O | (M) |
| 2003–2007 | TiPS | 89 | (70) |
| 2008–2009 | Djurgården | 43 | (16) |
| 2010–2014 | Linköpings FC | 50 | (19) |
| 2015–2018 | Vittsjö GIK | 71 | (30) |
| 2018–2021 | Paris FC | 52 | (17) |
| 2021 | HJK | 8 | (2) |
| 2022– | Vittsjö GIK | 65 | (8) |
Maajoukkue
| 2007– | Suomi | 141 | (59) |
 Seurajoukkueuran tilastot kattavat vain kansalliset sarjat, päivitetty 2. syyskuuta 2024.  Maajoukkueuran tilastot päivitetty 2. syyskuuta 2024.
Linda Charlotta Sällström (s. 13. heinäkuuta 1988 Vantaa) on suomalainen jalkapalloilija. Hän pelaa hyökkääjänä ruotsalaisseura Vittsjö GIK:ssa ja Suomen maajoukkueessa.
Hyökkääjänä pelaava Sällström on aiemmin edustanut Korson Palloseuraa, Tikkurilan Palloseuraa, Djurgårdens IF:ää, Linköpings FC:tä, Vittsjö GIK:ta Ruotsissa, Paris FC:tä Ranskassa ja kaudella 2021 HJK:ta. Hänet on valittu vuoden naisjalkapalloilijaksi kolmesti vuosina 2008, 2011 ja 2019 sekä lupaavaksi tyttöpelaajaksi 2006.
Sällströmin kotimaisten sarjojen peliura aikuisten joukkueessa alkoi 13-vuotiaana 1.divisioonassa ottelussa Pargas IF - TiPS 1-2 (0-2). Sällström teki heti ensimmäisen maalin pelin 11.minuutilla. Sällström ehti tehdä ennen 14:ttä ikävuottaan 10 ottelussa peräti 19 maalia! Suurin yhden ottelun maalimäärä tuli 25.6.2003 ottelussa TiPS - Sudet Kouvola 7-1 (3-0), missä Sällström teki kotijoukkueen kaikki maalit! (Maalit syntyivät peliminuuteilla 7., 19., 24., 47., 50., 60., ja 77.). Ensimmäisellä pelikaudella 1.divisioonassa 2003 Sällström pelasi 19 ottelua joissa teki 35 maalia. Lisäksi SM-sarjan nousukarsintojen kolmessa ottelussa Sällström teki yhteensä kolme maalia ja TiPS nousi SM-sarjaan. Sällström pelasi Suomessa SM-sarjassa/Naisten liigassa vielä neljä pelikautta 2004-2007 yhteensä 70 ottelua joissa hän teki 35 maalia. Lisäksi kauden 2004 SM-sarjan kahdessa karsintaottelussa Sällström teki yhteensä kahdeksan maalia.
Naisten maajoukkueeseen Sällström nousi ensi kerran vuonna 2007 ja hän on pelannut joulukuun 4. päivään 2023 mennessä 133 maaottelua ja tehnyt niissä 59 maalia. Vuoden 2009 EM-kilpailuissa hän pelasi Suomen kaikissa neljässä ottelussa ja teki puolivälierässä Englantia vastaan maalin. Vuoden 2013 EM-kilpailuihin hän ei päässyt maaliskuussa tulleen polvivamman vuoksi mutta syyskuun 2013 lopulla hän teki paluun maajoukkueeseen MM-karsintaottelussa Itävaltaa vastaan. Lokakuun 2013 jälkeen loukkaantumiset pitivät hänet edelleen poissa maajoukkueesta, jossa hän pelasi seuraavan kerran toukokuussa 2015. Sällström pelasi myös Suomen nuorten joukkueessa alle 19-vuotiaiden EM-kisoissa 2005 Suomen päästessä välieriin sekä alle 20-vuotiaiden MM-kisoissa 2006.
Sällström harrasti aiemmin myös yleisurheilua vantaalaisessa Kenttäurheilijat-58:ssa ja helsinkiläisessä HKV:ssä. Hän sijoittui 11:nneksi seiväshypyssä Kalevan kisoissa 2005. Hänen ennätyksensä seiväshypyssä on 353 cm vuodelta 2005. Sällström nimeää tähtihetkekseen seiväshyppääjänä 15-vuotiaiden sarjassa voittamansa SM-kullan.
Sällström seurusteli laulaja Sini Yaseminin kanssa, mutta he erosivat vuonna 2021lähde?.